கேள்வி: ஜெனோபயோபோரியா பற்றி விளக்கவும்.
பதில்: ஜெனோபயோபோரியா (''Xenophyophorea'') என்பது ஃபோராமினிஃபெரான்களின் ஒரு உட்பிரிவாகும். இவ்வகைப்பாட்டின் உறுப்பினர்கள் பல்உட்கருக்களைக் கொண்ட ஒரு செல் உயிரினங்களாகும். இவை பெருங்கடல் 500 மீ முதல் 10600 மீ (1600 அடி முதல் 34800 அடி) வரையிலான ஆழத்தில் வாழக்கூடிய உயிரின வகையாகும். இவை தனது சுற்றுப்புறங்களிலிருந்து கனிமங்களைப் பிரித்தெடுத்து அவற்றைப் பயன்படுத்தி புறஉடற்கூட்டை அல்லது புறச்சட்டகத்தை உருவாக்கிக்கொள்கின்றன. 1883 ஆம் ஆண்டின் என்றி பவ்மேன் பிராடி என்பவர் இவ்வகை உயிரினம் பற்றி முதன்முதலாகக் குறிப்பிட்டார். இவை கடலடிச் சமவெளி மிகுதியாகக் காணப்படுகின்றன. மேலும், ஒரு சில பகுதிகளில் இவை ஆதிக்கம் செலுத்தக்கூடிய உயிரின வகையாகவும் உள்ளன. இவற்றில் அளவினடிப்படையில் மாறக்கூடிய பதினைந்து பேரினம் (உயிரியல்) மற்றும் 75 இனம் (உயிரியல்) குறிப்பிடப்பட்டுள்ளன. இவற்றிலேயே பெரிய வகையான, ''சிரிங்காமியா ஃபிராகிலிசிமா'', என்பது அறியப்பட்ட சினோசைட்டு, வரை குறுக்களவு கொண்டதாக உள்ளது.